**Felhívás**

**a 2022. évi népszámlálás lebonyolításában közreműködő**

**számlálóbiztosok jelentkezésére**

A Bükkszentkereszti Közös Önkormányzati Hivatal számlálóbiztosok jelentkezését várja a 2022. október-november hónapokban bonyolítandó országos népszámláláshoz

**A jelentkezéseket 2022. augusztus 15. napjáig várjuk az alábbi módon**

- személyesen a Bükkszentkereszti Közös Önkormányzati Hivatal (3557, Bükkszentkereszt, Kossuth u. 24.)

- postai úton a Bükkszentkereszti Közös Önkormányzati Hivatal (3557, Bükkszentkereszt, Kossuth u. 24.) címére vagy

- e-mailben a hivatal@bukkszentkereszt.hu címre

A jelentkezés során a mellékelt Jelentkezési lapot ki kell tölteni. A nyomtatvány elérhető Bükkszentkereszt község és Répáshuta község honlapjain és a Bükkszentkereszti Közös Önkormányzati Hivatal (3557, Bükkszentkereszt, Kossuth u. 24.) ügyfélszolgálatán

[www.bukkszentkereszt.hu](http://www.bukkszentkereszt.hu)

www.repashuta.hu

**A népszámlálás terepen történő adatgyűjtését a számlálóbiztosok látják el a 2022. október 17. – 2022. november 20. közötti időszakban.**

**Díjazás:** A díjazás mértéke a számlálóbiztos által terepen végzett adatgyűjtés alapján lakásonként és személyenként a 362/2020. (VII.31.) Korm. rendeletben meghatározottak szerint változik, azaz:

* kapcsolatfelvétel, címellenőrzés, aktualizálás 300,-Ft/cím
* személyek összeírása 620,-Ft/személy
* felkészülési és kapcsolattartási díj 25.000,-Ft
* összeírás körébe tartozó cím 300,-Ft/cím

**A számlálóbiztos feladata**

* a körzeteinek bejárása a körzeteihez tartozó, az internetes önkitöltési időszakban le nem zárt címek felkeresése
* az interjúk és az adatfelvételi lebonyolítása, valamint a címek pontosítása, az esetleges új címek felvétele.
* folyamatos kapcsolattartás a felülvizsgálóval.

**2022. október 17. és 2022 november 20. között** zajlik a számlálóbiztosi terepmunka, ebben az időszakban az adatszolgáltatás már csak a számlálóbiztosok közreműködésével, személyes interjúk által teljesíthető.

A népszámlálási adatfelvétel során össze kell írni a számlálókörzetbe tartozó- a címjegyzéken szereplő, illetve a térképszelvény által lehatárolt területen található – **valamennyi lakóegységet**, továbbá a **számlálókörzet területén élő személyeket.**

A népszámlálás teljességéhez elengedhetetlen a körzetek teljes körű címbejárása függetlenül attól, hogy történet-e a címen internetes önkitöltés vagy sem.

A számlálóbiztosok a KSH által biztosított, **védett elektronikai eszközökkel (tablet) végzik** az adatgyűjtést. Az eszközök már a feladatellátási kiszolgáló szoftverekkel telepítve kerülnek ki a számlálóbiztosokhoz. Kizárólag a rendszer kérdőívmodulja fut a felhasználó eszközén, minden más modul elérhetetlen.

**A számlálóbiztosok felkészítését e-learning-rendszerben kívánja a KSH megvalósítani.**

A képzésben résztvevők több alkalommal próbálkozhatnak a vizsga teljesítésével, amely előfeltétele az éles terepmunkának Az oktatási rendszer előreláthatólag 2022. szeptember 01-től érhető el a képzésben részt vevők számára.

Kizárólag a sikeres vizsgát tett jelentkezőkkel köthető szerződés a számlálóbiztosi feladatok ellátására.

A terepmunka akkor kezdhető meg, ha az elméleti és gyakorlati felkészülési feladatokat a számlálóbiztos elvégezte.

A számlálóbiztos csak a – felülvizsgáló által ellenőrzött – gyakorlófeladatok teljesítése után kezdheti meg az éles adatfelvételt.

**A számlálóbiztosi munkára jelentkezőknek az alábbi két pontban leírtakkal rendelkeznie kell:**

* **saját eszközzel és interneteléréssel a felkészüléshez:** rendelkezik olyan informatikai eszközzel, amelyen meg tudja tekinteni az e-learning-tananyagot és vizsgázni tud (PC, laptop, tablet, stb.)
* **elektronikus és telefonos elérhetőséggel:** a folyamatos és hatékony kapcsolattartás érdekében rendelkezik mobiltelefonnal és e-mail-címmel (ehhez külön költségkeretet kell rendelkezésre)

A jelentkezők kiválasztásánál az alábbiakat javasolt figyelembe venni:

* **legalább középfokú végzettséggel** rendelkezik;
* **kizárólagosság:** vállalja, hogy a népszámkákás idején a KSH-n kívül más szervezet vagy személy részére az érintett címek és személyek esetében adatgyűjtés, valamint kereskedelmi ügynöki tevékenységet nem végzett, illetve a sajtónak csak a KSH előzetes engedélyével nyilatkozhat;
* **magabiztos számítógépes ismeret:** rendelkezik legalább alapvető vagy felhasználó szintű számítógépes ismerettel, illetve jártas érintőképernyős készülékek használatában;
* **fizikai erőnlét, terhelhetőség:** vállalja a számlálóbiztos a munkával járó napi folyamatos munkavégzést és a jelentős fizikai, szellemi igénybevételt;
* **tanulási készség:** vállalja a felkészülés során az új ismeretek önálló elsajátítását, és a vizsgázást;
* **motiváltság:** elkötelezettség, érdeklődés a kérdezői munka, illetve a számlálóbiztosi munka iránt,
* **jó fellépési, beszédkésség:** érthet, helyes beszéd, jó fogalmazóképesség;
* **kapcsolatteremtő és kommunikációs készség, nyelvtudás:** udvariasság, kedvesség, megfelelő meggyőző erő, a beszédpartnerre koncentráló figyelem, idegen nyelv ismerete előnyt jelent;
* **empátia:** tudjon azonosulni az adatszolgáltató problémájával, együtt tudjon vele érezni, ugyanakkor tartsa szem előtt a népszámlálás érdekeit;
* **lelkiismeretesség, precizitás:** vállálja az útmutatásokat, határidők betartását, a pontos, gondos feladatvégzést, vigyáz a rá bízott tabletre és az egyéb kellékekre;
* **konfliktuskezelő készség:** a kérdezői munkával járó, valamint az adatszolgáltatókkal kapcsolatos problémákat igyekszik elviselni, kezelni;
* **titoktartás:** vállalja, hogy a kapott válaszokat bizalmasan kezeli, nem él vissza velük, nem adja át, nem mutatja meg harmadik személynek;
* **helyismeret, tájékozódási, térképkezelési készség:** az összeírási területen, településen helyismerettel rendelkezik, jól tájékozódik;
* **rugalmas időbeosztással és állandó elérhetőséggel** (mobiltelefon, e-mail-elérhetőséggel) rendelkezik az adatfelvétel időszakában;
* **tudomásul veszi, hogy személyes adatait** a KSH az általa működtetett informatikai rendszerben rögzíti és a Call Centerbe érkező megkeresés esetén az érintett adatszolgáltatónak megadja.
* nemzetiségi területen az adott nemzetiség nyelvének ismerete.

Bükkszentkereszt, 2022. augusztus 01.

Tisztelettel:

dr.Gergelyné dr. Bodnár Márta

jegyző